

**OAJ:n Kymenlaakson alueyhdistys ry Yhdistystiedote 3/23**

Korkeavuorenkatu 2 C 71

48100 Kotka

www.oajkymenlaakso.fi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tässä 21.3. hallituksen kokouksen keskeisimmät asiat/päätökset tiedoksenne.

**1. Yhdistyksen sääntömääräinen vuosikokous 27.4.**

Käsiteltiin ja hyväksyttiin seuraavat sääntömääräiset vuosikokousasiat esitettäväksi vuosikokoukselle:

**Toimintakertomus** vuodelta 2022 ja **toimintasuunnitelma** vuodelle 2023. Tilinpäätös oli hyväksytty jo edellisessä kokouksessa.

**Kokouspalkkiot ja matkakorvaukset sekä tilintarkastajien palkkiot**

Esitetään, että puheenjohtajan, hallituksen ja jaostojen ja tiimien kokouksiin sekä läsnä- ja puheoikeudella kutsuttujen kokouspalkkio on 60 € ja yli 2,5 h kestävän kokouksen 90 € (samat kuin v. 2022). Matkakorvaukset maksetaan VES:n mukaan ja tilintarkastajien palkkiot laskutuksen mukaan.

**Jäsenmaksun suuruus**

Esitetään, että jäsenmaksu on entinen 0,02 %.

**Talousarvio**

Vahvistettiin laadittu talousarvio vuodelle 2023.

**Tilintarkastajien valinta**

Esitetään, että Sanna Ripatti ja Tuula Salminen jatkavat tilintarkastajina.

Vahvistettiin vuosikokouksen ajankohta to 27.4.2023 klo 18.00 ja paikka Sokos Hotel Vaakuna, Kouvola. Alussa klo 18 OAJ:n edustajan puheenvuoro ja varsinainen kokous alkaa klo 18.30.

Tarjotaan ruoka ja yksi kaato viiniä/olut/siideri/jokin alkoholiton juoma.

Ilmoittautuminen ruokailuun ja yhteiskyyteihin päättyy ke 19.4. klo 15.00.

**2. Koulutusvastaavan ajankohtaiset asiat**

- Eduskuntavaalipaneelissa oli 92 osallistujaa + panelistit. Tilaisuudesta saatu hyvää palautetta.

- On kysytty, miksei alueyhdistys ota osallistujia tilaisuuksiin peruutuspaikoille. Todettiin, että peruutuspaikoille ottaminen on iso ja aikaa vievä työ, eikä siihen yksinkertaisesti ole resursseja.

- Vaka-ilta järjestetään Kouvolassa 25.4.

- Kuntapäättäjien pärskeisiin ilmoittautuminen on päättynyt, yhteensä 36 ilmoittautunutta.

**3. D-alueen yhteisiä koulutuksia**

OAJ Etelä-Karjala järjestää opettajien työhyvinvointiin ja työn rajaamiseen liittyvän etäkoulutuksen ti **5.9.2023**. Kouluttajana on työpsykologi Anna Lohman. Päätettiin tarjota koulutusta jäsenistölle ja osallistua sen kustannuksiin (jaetaan kolmen alueen kesken).

OAJ Etelä-Karjala on sopinut viestintäkoulutuksesta, joka suunnataan paikallisyhdistyksille. Kouluttajana on Heikki Pölönen OAJ:stä. Koulutus järjestetään etänä ke **13.9. 2023**, ja myös tähän koulutukseen OAJ Kymenlaakson jäsenyhdistysten jäsenet voivat osallistua.

**4. Sähköinen taloudenhoito**

Päätettiin siirtyä edellisessä kokouksessa esiteltyyn sähköiseen taloudenhoitoon.

**5. Alueasiantuntijan valinta kaudelle 1.8.2023-31.7.2026**

Alueasiantuntijan paikka on ollut julkisesti haettavissa 8.3.2023 asti. Hakemuksia saapui määräaikaan mennessä vain yksi. Sen perusteella valittiin Tuomas Riikonen OAJ Kymenlaakson alueasiantuntijan tehtävään ajalle 1.8.2023-31.7.2026. Ilmoitetaan valinnasta OAJ:lle, joka tekee lopullisen valinnan.

**6. Valituksi tulleiden kymenlaaksolaisten kansanedustajien huomiointi**

Huomioidaan valituksi tulleet kymenlaaksolaiset kansanedustajat kukkalähetyksillä, jotka toimitetaan eduskuntaan 11.4.

**7. Seuraava kokous**

Hallituksen seuraava kokous on torstaina 20.4.2023 Kotkan toimistolla klo 17.30.

Hallituksen puolesta,

Janne Tolvanen

sihteeri